
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (IV. 28.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. április 21.

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	51/2022.
	2022.03.24.
	Hirdetmény közzététele a 2022. évi óvodai beiratkozásról
	2022.03.31.
	Végrehajtva


II. Tájékoztató az előző ülés óta történt fontosabb eseményekről
· Március 28-án újabb állampolgársági eskü letételére került sor önkormányzatunknál, egy román állampolgárságú férfi kapott magyar állampolgárságot.

· Március végén megkezdődtek a körforgalom helyszíni munkálatai. Folyamatos egyeztetés zajlik az önkormányzat, a kivitelező és a beruházó között.

· Április 3-án nálunk is zökkenőmentesen lezajlott az országgyűlési választás, illetve az országos népszavazás.
· Hosszas ügyintézési procedúrát követően április 7-én sikerült megkötnünk az adásvételi szerződést a svájci hátterű ISELI Europe Kft.-vel az Ipar utca 17. szám alatti 7850 m2 területű ingatlanra. A vállalkozás az épületen elvégzendő kisebb átalakításokat követően várhatóan jövő év elején kezd gépgyártási tevékenységet, és két éven belül mintegy 20 fős munkavállalói létszámot tervez. A 230 millió forintos vételár 60 %-át már megfizették az önkormányzat részére, 20-20 %-át pedig 2023. január 31-ig, illetve 2024. január 31-ig fizetik meg a szerződés értelmében.
· A városközpont megújítására benyújtott pályázatunk pozitív elbírálás alá került; egészen pontosan 300 millió Ft-ról szól az a Támogatási szerződés, amelyet a Pénzügyminisztérium Regionális Fejlesztési Operatív Programok Irányító Hatósággal mint támogatóval írtunk alá. Ebből a forrásból tervezzük megoldani többek között a Szent István tér vízelvezetését, valamint lepusztult burkolatának megújítását, a park közösségi színtérré alakítását, illetve új parkolók építését is tartalmazza a projekt.
· Szintén sikeres volt a pályázatunk, amelyet a sápi tagóvoda fejlesztésére nyújtottunk be a Belügyminisztériumhoz. Az óvoda udvarán álló 45 m2-es épület felújításával egy fejlesztő- és tornaszobát alakítunk ki, illetve az óvoda épülete is kifestésre kerül a 33,8 millió Ft-os támogatás segítségével.
· A szőlősnyaralói tornacsarnok tetőfelújítási munkálatai befejeződtek, a műszaki átadás-átvétel folyamatban van. Emellett a Hevesy élménypark kivitelezése is elkészült.

· A szelektív hulladékgyűjtő edények kiosztása nagyrészt megtörtént, de az át nem vett edények kiadása még jelenleg is folyik a Polgármesteri Hivatalban ügyfélfogadási napokon.

